Donald Trump îi face jocurile lui Vladimir Putin: "Rusia să facă tot ce vrea, dacă statele nu se protejează"
- Georgiana Dragomir
- 20 martie 2024, 11:09
Donald Trump, fostul președinte al SUA, aspirant la un nou mandat la Casa Albă, spune că statele NATO ar trebui să suplimenteze bugetul alocat Apărării, dacă vor să fie protejate de un posibil atac al Rusiei. Donald Trump și-a arătat din nou susținerea față de liderul de la Kremlin, dând de înțeles că nu îi pasă sub nicio formă dacă Rusia va decide să atace un stat membru în Alianța Nord-Atlantică.
Donald Trump, pe față de partea lui Vladimir Putin: "Rusia să facă tot ce vrea, dacă statele NATO nu dau bani pentru Apărare"
Fostul președinte al SUA a menționat, conform Reuters, că SUA vor ajuta la protejarea aliaților din NATO de un viitor atac al Rusiei, cu o singură condiție: statele europene să aloce mai mult pentru Apărare, Recent, Trump spunea că, "Rusia ar trebui să facă tot ce naiba vrea(n.r. să atace), dacă statele NATO nu alocă suficienți bani pentru Armată, securitatate națională.
"Am spus. Nu ai plătit. Ești delincvent.Da, să spunem că s-a întâmplat(n.r atac al Rusiei) Nu, nu te-aș proteja. De fapt, i-aș încuraja să facă orice dracu' își doresc", afirma, recent, Donald Trump, într-un interviu acordat postului britanic GB News.
Declarațiile lui Donald Trumo ar putea prefigura schimbări potențiale de mare anvergură în ordinea internațională, dacă el va fi reales președinte în noiembrie 2024.
Rusia ar putea intra în conflict militar cu statele NATO, dacă un lider occidental și-ar pierde viața în timpul unui atac al armatei ruse în Ucraina, spun experții diplomatici. Apărarea colectivă a statelor prevăzute de Tratatul NATO se aplică imediat, însă, nu neapărat cu un răspuns militar.
Ce măsuri ia NATO , dacă Rusia atacă o țară membră a Alianței
Statele NATO ar putea reacționa politic, economic și chiar militar, au explicat experții în Drept internațional, consultați de Business Insider.
"Principiul NATO de apărare colectivă – articolul 5 din statut – nu se aplică atacurilor armate în acest scenariu, deoarece acestea nu ar fi în spațiul NATO Dar ar putea declanșa articolul 4, în care statele NATO se consultă reciproc cu privire la ce să facă ca răspuns", a precizat Rafael Loss, expert la Consiliul European pentru Relații Externe explică ce face NATO.